కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆసీస్‌పై భారత్‌కి 48.2 ఓవర్ల సెంటిమెంట్..?
భారత్, ఆస్ట్రేలియా మధ్య నాలుగో వన్డే మొహాలి వేదికగా ఆదివారం మధ్యాహ్నం 1.30 గంటల నుంచి జరగనుంది. ఈ వన్డేలోనూ భారత్‌ 48.2 ఓవర్ల రికార్డ్‌ను కొనసాగిస్తుందేమో..? చూడాలి..!!
Samayam Telugu | Updated:
Mar 10, 2019, 08:58AM IST
ఆసీస్‌పై భారత్‌కి 48.2 ఓవర్ల సెంటిమెంట్..?
హైలైట్స్
ఐదు వన్డేల సిరీస్‌లో 2-1తో ఆధిక్యంలో భారత్
ముగిసిన మూడు వన్డేల్లోనూ 48.2 ఓవర్లే బ్యాటింగ్ చేసిన టీమిండియా
మొహాలి వేదికగా ఆదివారం మధ్యాహ్నం నాలుగో వన్డే
సోషల్ మీడియాలో వైరల్‌గా మారిన భారత్ 48.2 ఓవర్ల రికార్డ్
ఆస్ట్రేలియాతో తాజాగా జరుగుతున్న ఐదు వన్డేల సిరీస్‌లో భారత్ జట్టు‌‌ని ఓ సెంటిమెంట్ వెంటాడుతోంది. ఇప్పటికే మూడు వన్డేలు ముగియగా.. ఒక బంతి కూడా తేడా లేకుండా.. సరిగ్గా మూడు వన్డేల్లోనూ టీమిండియా 48.2 ఓవర్లే బ్యాటింగ్ చేసింది. ఇది యాదృశ్చిక‌మే అయినా.. ఇప్పుడు ఈ అరుదైన రికార్డ్‌ సోషల్ మీడియాలో వైరల్‌గా మారింది. 2011 ప్రపంచకప్‌ ఫైనల్లోనూ శ్రీలంకపై 48.2 ఓవర్లలోనే భారత్ జట్టు విజయం సాధించిన విషయం తెలిసిందే. దీంతో.. 2019 ప్రపంచకప్ ముంగిట భారత్‌ అదేబాటలో పయనిస్తోందని అభిమానులు కామెంట్ చేస్తున్నారు.
హైదరాబాద్ వేదికగా జరిగిన తొలి వన్డేలో మొదట బ్యాటింగ్ చేసిన ఆస్ట్రేలియా జట్టు నిర్ణీత 50 ఓవర్లలో 7 వికెట్ల నష్టానికి 236 పరుగులు చేయగా.. లక్ష్యాన్ని భారత్ జట్టు 48.2 ఓవర్లలో 240/4తో ఛేదించింది.
నాగ్‌పూర్ వేదికగా జరిగిన రెండో వన్డేలో మొదట బ్యాటింగ్ చేసిన భారత్ జట్టు 48.2 ఓవర్లలో 250 పరుగులకి ఆలౌటవగా.. లక్ష్య ఛేదనలో తడబడిన ఆస్ట్రేలియా జట్టు 49.3 ఓవర్లలో 242 పరుగులకే ఆలౌటైంది.
రాంచీ వేదికగా శుక్రవారం రాత్రి ముగిసిన మూడో వన్డేలో తొలుత బ్యాటింగ్ చేసిన ఆస్ట్రేలియా నిర్ణీత 50 ఓవర్లలో 5 వికెట్ల నష్టానికి 313 పరుగులు చేయగా.. ఛేదనలో భారత్ జట్టు సరిగ్గా 48.2 ఓవర్లలో 281 పరుగులకి ఆలౌటైంది.
భారత్, ఆస్ట్రేలియా మధ్య నాలుగో వన్డే మొహాలి వేదికగా ఆదివారం మధ్యాహ్నం 1.30 గంటల నుంచి జరగనుంది. ఈ వన్డేలోనూ భారత్‌ 48.2 ఓవర్ల రికార్డ్‌ను కొనసాగిస్తుందేమో..? చూడాలి..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.